**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy:** Révfülöp 54/3 hrsz-ú ingatlan övezeti besorolásának megváltoztatására

vonatkozó kérelem elbírálása

**Előkészítette:** Szakál Norbert Iván, műszaki ügyintéző

Jogszabállyal nem ellentétes

Dr. Szabó Tímea

jegyző

Ifj. Csécs Róbert (8253 Révfülöp, Káli út 36.) alatti lakos kérelemmel fordult Révfülöp Nagyközség Önkormányzata Polgármesteréhez, hogy a családja illetve további két személy osztatlan közös tulajdonában lévő, Révfülöp **54/3** helyrajzi számon nyilvántartott, 7936 m2 nagyságú belterületi ingatlan, a jelenlegi **Üü-1** övezeti besorolás helyett, **Lke-1-á** övezetbe kerüljön.

A TAKARNET Földhivatali Információs Rendszerben 2020. március 12. napján az **54/3** helyrajzi számú ingatlanra vonatkozóan, az alábbi tulajdonosi adatok szerepelnek:

Horváth Lajos 9106/36424 tulajdoni hányad

Horváthné Szommer Zsuzsanna 9106/36424 tulajdoni hányad

Csécs Róbert 4319/36424 tulajdoni hányad

Ifj Csécs Róbert 13893/36424 tulajdoni hányad

Kérelmező – jelen előterjesztés mellékletét képező - beadványához mellékelte a tulajdonosok hozzájárulását.

Ifj. Csécs Róbert kérését azzal indokolta, hogy az ingatlanon saját tulajdonú, külön álló családi ház építését tervezi, de a jelenlegi övezeti besorolás nem teszi lehetővé, a jelenlegi család támogatási eszközök hozzáférését, mivel azok csak lakóövezeti ingatlanok esetében érvényesíthetők.

Nevezett ingatlant minden irányból, lakóterületek határolják, az ingatlan mintegy szigetként maradt üdülőterületként beékelődve.

Kérelmező jelezte, hogy a szükséges Településrendezési eszközök, azaz a Településszerkezeti terv (TSZT), a Helyi Építési Szabályzat (HÉSZ) és a Szabályozási Tervlap (SZT) módosítással összefüggésbe hozható teljes költséget magára vállalja, azt szükség szerint előre letétbe helyezi.

Az előterjesztés mellékletét képezi Papp Zoltán Tamás főépítész által, 2020. március 16. napján, 102-2/2019/11. számon kiállított, főépítészi szakvélemény, mely szerint az övezeti besorolás megváltoztatása szakmailag támogatható.

A Kormány a veszélyhelyzet kihirdetéséről szóló 40/2020. (III.11.) Korm. rendelet alapján Magyarország egész területére veszélyhelyzetet hirdetett ki. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, amely szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**POLGÁRMESTERÉNEK**

**… /2020. (….. ) HATÁROZATA**

**Révfülöp 54/3 hrsz-ú ingatlan övezeti besorolásának megváltoztatására**

**vonatkozó kérelem elbírálásáról**

Révfülöp Nagyközség Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján kapott döntéshozatali jogkörben eljárva, a veszélyhelyzet kihirdetéséről szóló 40/2020. (III. 11.) Korm. rendeletben kihirdetett veszélyhelyzetben dönt a Révfülöp belterület 54/3. helyrajzi számú ingatlan jelenlegi Üü-1 övezetből Lke-1-á övezetbe sorolásával összefüggő eljárás megindításáról.

Az érintett ingatlan belterületbe vonásának kezdeményezésére abban az esetben kerül sor, amennyiben a tulajdonos az ezzel kapcsolatos valamennyi költség (tervezési díjak, igazgatási szolgáltatási díjak stb.) megfizetését nyilatkozatban előzetesen átvállalja és letétbe helyezi, amiről letéti megállapodást köt.

Révfülöp Nagyközség Önkormányzata Polgármestere nyilatkozik, hogy a jelen határozattal érintett földrészlet Révfülöp Nagyközség Önkormányzata Képviselő-testületének Révfülöp Helyi Építési Szabályzatáról és Szabályozási Tervének jóváhagyásáról szóló 5/2008. (III.31.) önkormányzati rendelete szerinti, Üü-1 domboldalon lévő általános üdülőházas övezetbe tartozik.

Révfülöp Nagyközség Önkormányzata Polgármestere értesíti kérelmezőt a döntéséről, egyben kezdeményezi a Településrendezési eszközök, azaz a Településszerkezeti terv (TSZT), a Helyi Építési Szabályzat (HÉSZ) és a Szabályozási Tervlap (SZT) módosításának megváltoztatására irányuló feladatok megindítását, és megköti a letéti megállapodást.

Révfülöp, 2020. június ….

Kondor Géza polgármester